আল-কিফতি

জামালুদ্দিন আবুল হাসান আলি ইবনে ইউসুফ ইবনে ইব্রাহীম ইবনে আব্দুল ওয়াহিদ আল-শায়বানি (আরবি: ; আনু. ১১৭২– ১২৪৮ খ্রি.)   ছিলেন একজন মিশরীয় আরব ইতিহাসবিদ, জীবনীকার, বিশ্বকোষবিদ ও আলেপ্পোর আইয়ুবী শাসকদের অধীনস্থ প্রশাসক। তিনি আল-কিফতী (আরবি:  ) উপনামেই অধিক প্রসিদ্ধ ছিলেন। তাঁর জীবনীমূলক অভিধান ইখবারুল-উলামা বি আখবারিল-হুকামা ( আরবি: ) হলো মুসলিম পণ্ডিতদের জীবনীর একটি গুরুত্বপূর্ণ উৎস। তার বিশাল সাহিত্যকর্মের বেশিরভাগই হারিয়ে গেছে, যার মধ্যে সেলজুক, বুয়ী ও মাগরেবের ইতিহাস এবং দার্শনিক ও ভাষাতত্ত্ববিদদের জীবনীমূলক অভিধান উল্লেখযোগ্য ছিল। 

 জীবনী 
আল-কিফতি ইবনুল কিফতি নামে পরিচিত ছিলেন। তিনি মিশরের কিফত নগরে জন্মগ্রহণ করেন। তিনি আইয়ুবীয় বিচারক ইউসুফ আল-কিফতির (জন্ম ৫৪৮ হিজরি/১১৫৩ খ্রিস্টাব্দ) পুত্র ও ইবরাহিম ইবনে আবদুল ওয়াহিদের পৌত্র, ছিলেন, যিনিও আইয়ুবীয় দরবারের বিচারক ছিলেন। তিনি নিজের পিতা ও পিতামহের পর আইয়ুবীয় প্রশাসনে তাঁদের স্থলাভিষিক্ত হন। তবে তিনি বিদ্যাচর্চার প্রতি ঝোঁক প্রদর্শন করেন। ১১৭৭ সালে এক ফাতিমীয় বিদ্রোহের পর পরিবার কিফত ত্যাগ করলে তাঁর পিতা ইউসুফ মিশরে সরকারি পদ গ্রহণ করেন এবং তিনি কায়রোতে প্রাথমিক শিক্ষা সম্পন্ন করেন। ৫৮৩ হিজরিতে (১১৮৭ খ্রি.) তাঁর পিতা ইউসুফকে প্রধান বিচারকের সহকারি হিসেবে নিয়োগ দেওয়া হয়, যিনি সালাহুদ্দিন আইয়ুবির উপদেষ্টা ছিলেন। এরপর ইবনুল কিফ্‌তি বহু বছর ধরে গবেষণা জারি রাখেন, যা পরবর্তীতে তার রচনাবলিতে প্রভাব ফেলে। ৫৯৮ হিজরিতে (১২০১।খ্রি) যখন সালাহুদ্দিন মৃত্যুবরণ করেন এবং তার ভাই মালিক আল-'আদিল তার ভাতিজার স্থান দখল করে জেরুজালেম অধিগ্রহণ করেন, তখন ইবনুল।কিফ্‌তির পিতা হার্রানে চলে যান এবং সালাহুদ্দিনের পুত্র আশরাফের সেবায় যুক্ত হন। ইবনুল কিফ্‌তি আলেপ্পো চলে যান এবং জেরুজালেম ও নাবলুসের প্রাক্তন গভর্নর ফারিস উদ্দিন মাইমুন আল-কাশরির সহকারি হিসেবে কাজ শুরু করেন। ফারিস তখন আইয়ুবীয় আমির সালাহুদ্দিনের তৃতীয় পুত্র মালিক আয-যাহির গাজীর উপদেষ্টা হিসেবে নিযুক্ত ছিলেন। ইবনুল কিফ্‌তিকে খাস্‌ফ ও সম্পদের কার্যকারি প্রশাসক হিসেবে নিয়োগ দেওয়া হয়। ৬১০ হিজরিতে/১২১৪ খ্রিষ্টাব্দে যখন উপদেষ্টা মারা যান, তখন আয-যাহির তাকে অর্থ বিভাগের (দেওয়ান) প্রধান হিসেবেও নিযুক্ত করেন, যদিও ইবনুল কিফ্‌তির ইচ্ছা ছিল অধ্যয়ন ও শিক্ষায় মনোনিবেশ করার। ৬১৩ হিজরি/১২১৬ খ্রিষ্টাব্দে আয-যাহিরের মৃত্যুর পর তিনি অবসর নেন।।কিন্তু তিন বছর পরে আয-যাহিরের উত্তরসূরী তাকে পুনরায় আগের দায়িত্বে নিয়োগ করেন। তিনি ৬২৮ হিজরি/১২৩১ খ্রিষ্টাব্দ পর্যন্ত এই পদে থাকেন।Yaqūt, Mu'jam al-Buldān, iv p.152 তার শিষ্য ও জীবনীকার ইয়াকুত জানান, ৬২৪ হি./১২২৭ খ্রিষ্টাব্দের পূর্বেই ইবনুল কিফ্‌তি প্রধান বিচারকে খিতাব লাভ করেন।  পাঁচ বছর বিরতির পর, ৬৩৩ হিজরি/১২৩৬ সালে তিনি উজিরের পদ গ্রহণ করেন এবং ৬৪৬ হিজরি/১২৪৮ খ্রিষ্টাব্দ পর্যন্ত সেই পদে থাকেন।

গোটা জীবন জুড়ে ইবনুল কিফতি জ্ঞানচর্চা জারি রাখেন এবং উচ্চপদের সীমাবদ্ধতার মাঝেও সাহিত্যিক কার্যক্রম চালিয়ে যান। ইয়াকুত হামাবি যখন মঙ্গোল আক্রমণের কারণে আলেপ্পোতে পালিয়ে আসেন, তখন আল-কিফতি তাঁকে আশ্রয় দেন এবং তাঁর ভূগোল ও জীবনীগ্রন্থ ইর্শাদ রচনায় সহায়তা করেন। ইয়াকুত আল-কিফতির ৬২০ হিজরির আগে রচিত কিছু কাজের তালিকা দিয়েছেন (যার মধ্যে কিছু তখনো অসম্পূর্ণ ছিল)। আল-সাফাদি তাঁর আল-ওয়াফি ফিল ওয়াফায়াতে এই তালিকাটি নকল করেন এবং আল-কুতুবি তাঁর আল ফাওয়াত ফিল ওয়াফায়াতে (১১৯৬) সাফাদির তালিকাটি নকল করেন। তবে তার নকলকৃত অনেক ত্রুটিপূর্ণ ছিল। 

 অবদান 
আল কিফতি মূলত ইতিহাসবিষয়ক রচনা লিখেছেন এবং তার ২৬টি মৌলিক রচনার মধ্যে মাত্র দুটি টিকে আছে। বাকি অধিকাংশই মঙ্গোল আক্রমণের সময় ধ্বংস হয়ে যায়।

 মজুদ রচনা 

 কিতাব ইখবারুল উলামা’ বি আখবারিল-হুকামা (إخبار العلماء بأخبار الحكماء), যা সংক্ষেপে তারিখুল হুকামা নামে পরিচিত। এটি একটি জীবনীমূলক অভিধান, যেখানে ৪১৪ জন চিকিৎসক, দার্শনিক ও জ্যোতির্বিজ্ঞানীর তথ্য সংকলিত আছে। এই গ্রন্থটি ইসলামি বিজ্ঞান ও গ্রিক ঐতিহ্যের সবচেয়ে গুরুত্বপূর্ণ উৎস হিসেবে গণ্য হয় এবং অনেক প্রাচীন গ্রীক পণ্ডিতের তথ্যের একমাত্র সাহিত্যিক সাক্ষ্য হিসেবে বিবেচিত হয়।Lippert, Ibn al-Qifṭīs Ta'rikh al-Ḥukamā, 1903
 ইমবাউর রাওয়াত ‘আলা আমবাউন-নুহাত (৩ খণ্ড); এটি মুহাম্মদ ইবনে আলি যাওয়ানির (মৃ. ৬৪৭/১২৪৯) রচনার সংক্ষিপ্তসার।Lippert, Ibn al-Qifṭīs Ta'rikh al-Ḥukamā, 1903ed. Abu 'l-Fadl Ibrahim

 হারানো রচনা 

 আল-দুর আল-মাতিন ফি আখবারিল মুতামাইয়িমিন 
 আখবার আল মুহাম্মাদিন মিন আল-শুয়ারাMS. Paris arab. 3335
 আখবারু মাহমুদ বিন সুবুক্তাগিন
 বাকিয়াতু তারিখ আস-সালজুকিয়াহ
 কিতাব আল-মুহাম্মাদীন মিন আশ-শু‘আরা, রত্তাবাহু ‘আলা আল-আবা’ ও বালাগু বিহি মুহাম্মাদ ইবন সাঈদ
 আখবারুল মিরদাস
 আখবারুল উলামা বি আখবারিল হুকামাal-Qifti ed. Shams-ad-Din, The Biographies and Books of the Great Philosophers
 আখবার আল-নাহবিয়িন
 আখবার আল-মুসান্নিফিন ওমা সান্নাফুহু ed. De Goeje &. Juynboll
 তারিখুল ইয়ামান
 আখবার মিশর ফি সিত্তা আজযা
 তারিখ আল-কাহিরা 
 তারিখুল বুইয়া
 তারিখুল মাগরিব
 ইসলাহ খিলাল আল-সিহাহ লিলজাওহারি 
 নুজহাতুল খাতির ফিল আদব
 সিরত ইবনে রাশিক

 আরো দেখুন 

 আইয়ুবীয় রাজবংশ

 তথ্যসূত্র 
উদ্ধৃতি

গ্রন্থপঞ্জি

 বহিঃসংযোগ 

 English translation of a portion of Al-Qifti's Tarikh al-hukama - dealing with the destruction of the library of Alexandria.

বিষয়শ্রেণী:১২৪৮-এ মৃত্যু
বিষয়শ্রেণী:ইতিহাসবিদ
বিষয়শ্রেণী:আরব ইতিহাসবিদ